هولاندیانین باش ناظیری مارک روته اؤلکه‌سی‌نین قلوبال کؤله‌لیک سیستمینده‌کی تاریخی رولونا گؤره عذر ایسته‌ییب. او، بونو لاهه میللی آرشیوینده چیخیشی زامانی بیلدیریب.
روته قئید ائدیب کی، کؤله‌لیک چوخ سایدا اینسانا بؤیوک عذاب‌لار گتیریب. بو عذاب هله ده اونلارین نسیل‌لری‌نین حیاتینا، او جمله‌دن عیرقچی کلیشه لر و آیری-سئچکی‌لیک یولو ایله تأثیر ائدیر.
اونون سؤزلرینه گؤره، هولاندیا عصرلر بویو کؤله‌لیک‌دن قازانج الده ائدیب.
عصرلر بویو هوللاندیا دؤولتی و اونون نوماینده‌لری کؤله‌لیگی تبلیغ ائدیب، تشویق ائدیب، قورویوب ساخلاییب و بهره له‌نیب، دئین باش ناظیر عذر ایستمه‌نین مقصدی‌نین کئچمیشین کیتابینی باغلاماق و هر شئیی گئریده قویماق یوخ، بیرلیکده ایره‌لیگه دوغرو یول تاپماق اولدوغونو قئید ائدیب.
روته‌نین سؤزلرینه گؤره، رسمی عذرخواهلیق هولاندیانین موستملکه کئچمیشی ایله باغلی موذاکیره‌لرده واجیب مقامدی، لاکین سون نقطه دئییل.
هولاندیا سورینام، برزیلیا و کاریب حوزه سینده، او جمله‌دن گونئی افریقا و آسیادا قول تیجارتینده اساس رول اویناییب.
قئید ائدک کی، هولاندیانین موستملکه‌لرینده کؤله‌لیک رسمی اولا‌راق 1863-جو ایلده لغو ائدیلسه ده، اونون دولایی تظاهرلری بعضی اراضی‌لرده اون ایل‌لیک‌لرله داوام ائدیب.
